शतरंज प्रतियोगिता का फाइनल आज
बीकानेर | बारएसोसिएशन बीकानेर के तत्वावधान में मंगलवार को बार रूम में 18वीं स्वर्गीय श्री गोपाल आचार्य स्मृति अभिभाषक शतरंज प्रतियोगिता का आयोजन किया गया। प्रतियोगिता में बजरंग लाल प्रजापत ने नारायण छींपा को, नवरतन तंवर ने अरूण कुमार पुरोहित को हराकर बढ़त कायम रखी। मनोहर ज्याणी ने धीरेन्द्र सिंह भदौरिया को, राकेश गौड़ ने अनिल पंवार को, विजयपाल सिंह ने भगवान सिंह को, संतनाथ ने विक्रमसिंह मेहला को , विक्रमसिंह छाछिया ने धन्नेसिंह को हारकर मुकाबले जीते। प्रतियोगिता के फाइनल मुकाबले बुधवार को खेले जाएंगे।
bho_Deva hin_Deva